7. ΑΝΑΓΚ. ΝΟΜΟΣ 2416 της 25/28 Ιουν. 1940 Περί ρυθμίσεως των τιμών κόστους των υπό των ενώσεων Εισαγωγέων εισαγομένων εμπορευμάτων. Διάθεσιν κεφαλαίου δια τον άνω σκοπόν βλ. και εν άρθρ. 4 Α.Ν. 2592/1940 (11.Εε.3) και άρθρ. 2 Α.Ν. 2580/1940 (11.Εβ.8). Άρθρ.1.-1.Επιτρέπεται εις τον επί της Εθνικής Οικονομίας υπουργόν, όπως δι’ αποφάσεών του, δημοσιευομένων δια της Εφημερίδος της Κυβερνήσεως και ισχυουσών από της κοινοποιήσεώς των, επιβαρύνη το κόστος των υπό των κατά τον Α.Ν. 1960/1939 (11.Ζβ.4) Ενώσεων Εισαγωγέων εισαχθέντων ή εισαχθησομένων εμπορευμάτων, κατά ποσοστόν ανάλογον κατά την κρίσιν του προς την προβλεπομένην, λόγω των διεθνών συνθηκών, αύξησιν των τιμών κόστους των υπό των αυτών ως άνω Ενώσεων μελλοντικών εισαγωγών εμπορευμάτων. 2.Τα εκ της κατά το ανωτέρω εδάφιον επιβαρύνσεως εισπραττόμενα ποσά κατατίθενται υπό της οικείας Ενώσεως Εισαγωγέων εντός Προθεσμίας οριζομένης δια της σχετικής αποφάσεως εις την Αγροτικήν Τράπεζαν της Ελλάδος και υπό ειδικόν έντοκον λογαριασμόν του Δημοσίου υπό την κατονομασίαν «Λογαριασμός ρυθμίσεως κόστους εμπορευμάτων», διατίθενται δε δι’ ειδικών εκάστοτε αποφάσεων του επί της Εθνικής Οικονομίας υπουργού προς μείωσιν του κόστους υπό των Ενώσεων τούτων κτωμένων εφεξής εις ηυξημένας τιμάς εμπορευμάτων. Ο λογαριασμός ούτος είναι ενιαίος και διατίθενται αι εισπράξεις αυτού κατά τ’ ανωτέρω οριζόμενα προς μείωσιν του κόστους οιουδήποτε εμπορεύματος εκ των εφεξής εισαγομένων υπό των Ενώσεων Εισαγωγέων, ανεξαρτήτως της συμβολής εκάστης τούτων εν τω λογαριασμώ. 3.Πάσα λεπτομέρεια δια την εφαρμογήν του παρόντος άρθρου κανονισθήσεται δι’ αποφάσεων του επί της Εθνικής Οικονομίας υπουργού, δημοσιευομένων δια της Εφημερίδος της Κυβερνήσεως και ισχυουσών από της κοινοποιήσεώς των. 4.Το επί τη λήξει του σκοπού δι’ ον συνέστη ο κατά την παράγραφον 2 του παρόντος άρθρου λογαριασμός απομένον πλεόνασμα τούτου αναλαμβάνεται εκ του λογαριασμού δι’ αποφάσεως του επί της Εθνικής Οικονομίας υπουργού και εισάγεται ως δημόσιον έσοδον. Άρθρ.2.-(Κυρούται η υπ’ αριθ. 8/1940 απόφασις του Υπουργικού Συμβουλίου). Άρθρ.3.-Η ισχύς του παρόντος νόμου άρχεται από της εις την Εφημερίδα της Κυβερνήσεως δημοσιεύσεώς του. 